એક અઠવાડિયા પછી શેઠને રજા આપવામાં આવે છે. ડૉ. હરજીવન મુંબઈ પોતાના ઘરે શેઠને સાથે લઇ જાય છે. ઘરે પહોંચતા પહેલા ડૉ. હરજીવન શેઠને પૂછે છે, “બાપાલાલ શેઠ, દલિતના ઘર આંગણે આવશો કે મારા સવર્ણ મિત્રના ઘરે આપના રહેવાની વ્યવસ્થા કરું.” ડોક્ટરનું વાક્ય પુરુ થતાં જ શેઠ ડોક્ટરને ભેટી પડે છે અને બોલે છે, “ભાઈ મેં દુનિયાની દરેક ઠોકર ખાઈ લીધી છે અને મને સાચા ખોટાની પરખ થઇ ગઈ છે.” શેઠ અને ડોક્ટરનો પરિવારે ગામની જૂનીપુરાણી વાતો યાદ કરી અને શેઠના મોઢા પર સ્ફૂર્તિ આવી ગઈ. શેઠ ઘણા દિવસે આટલા ખુશ જણાતા હતા. શેઠે પોતાના પરિવાર અને ધંધાકીય નુકશાનની પણ વાતો કરી.